b'\n_START_ARTICLE_\nF\xc3\xa5vne\n_START_PARAGRAPH_\nF\xc3\xa5vne (norr\xc3\xb8nt F\xc3\xa1fnir eller Fa\xc3\xb0mir) er en voldsom drage eller slange fra norr\xc3\xb8n mytologi. F\xc3\xa5vne var if\xc3\xb8lge skaldekvadene F\xc3\xa5vnesm\xc3\xa5l og Reginsm\xc3\xa5l s\xc3\xb8nn av Sigmund som var s\xc3\xb8nn av Reidmar, bror av Regin og Oter. F\xc3\xa5vne voktet over en stor skatt, og ble til slutt drept av helten Sigurd F\xc3\xa5vnesbane som stakk den med sverdet Gram._NEWLINE_F\xc3\xa5vne var opprinnelig en dverg, men ble forvandlet til en drage av ringen Andvarenaut. Oter ble drept av Loke, og dvergene ville ta blodhevn og drepe Loke, Odin og H\xc3\xb8nir. Odin kj\xc3\xb8pslo med Reimar, og de ble forlikt om at \xc3\xa6sene skulle kj\xc3\xb8pe seg fri mot \xc3\xa5 fylle Oters skinn med gull. Loke stjal l\xc3\xb8segullet fra dvergen Andvare. F\xc3\xb8r \xc3\xa6sene forlot dvergene, advarte Loke om at det l\xc3\xa5 en gullring, Andvarenaut, blant gullet. Andvarenaut var forbannet, og forbannelsen rammet eieren. Reidmar brydde seg ikke om dette, men advarselen viste seg \xc3\xa5 v\xc3\xa6re berettiget: Reidmar ble drept av F\xc3\xa5vne, og Regin ble drevet i eksil av ham._NEWLINE_F\xc3\xa5vne dro da til en hule for \xc3\xa5 gjemme gullet sitt. Der forvandlet ringen ham til en grisk drage, som voktet over gullet sitt til sin d\xc3\xb8d. F\xc3\xa5vne ble deretter drept av Sigurd F\xc3\xa5vnesbane, fosters\xc3\xb8nn til Regin._NEWLINE_Historien om F\xc3\xa5vne er tema for operaen Siegfried i opera-syklusen Der Ring des Nibelungen av Richard Wagner.'